open-index/open-wikipedia-markdown huggingface dataset:
Dow Jones

thumb|right|380px|Οι αποδόσεις του δείκτη Dow Jones από τον Ιανουάριο του 2000 εώς τον Φεβρουάριο του 2015.
thumb|right|Το επίσημο λογότυπο του δείκτη Dow Jones.
Ο **Dow Jones Industrial Average** (DJIA), είναι δείκτης χρηματιστηριακής αγοράς που μετρά την απόδοση των μετοχών 30 μεγάλων εταιρειών εισηγμένων σε χρηματιστήρια στις Ηνωμένες Πολιτείες. Πολλοί θεωρούν ότι είναι μια ανεπαρκής αναπαράσταση της συνολικής χρηματιστηριακής αγοράς των ΗΠΑ σε σύγκριση με άλλους δείκτες, όπως τον S&P 500 ή τον Russell 3000, επειδή περιλαμβάνει μόνον 30 μεγάλες εταιρείες και δεν χρησιμοποιεί σταθμισμένο αριθμητικό μέσο. Ο δείκτης πήρε το όνομά του από τον πρώτο συντάκτη της εφημερίδας Wall Street Journal, Charles Dow, και του συνεργάτη του, Edward Jones. 

Εμφανίστηκε στις 16 Φεβρουαρίου 1885 και χρησιμοποιήθηκε ως δείκτης αποτίμησης των αποθεμάτων των βιομηχανικών εταιρειών των ΗΠΑ, εξελίχθηκε όμως μέχρι σήμερα 55 φορές. Πρόκειται για τον δεύτερο παλαιότερο δείκτη σε χρήση στην αμερικανική αγορά, πίσω μόνο από τον Dow Jones Transportation Average.

Η αξία του γενικού δείκτη υπολογίζεται βάσει του αθροίσματος της τιμής των ονομαστικών τιμών των μετοχών για κάθε συστατική εταιρεία, διαιρούμενο με έναν παράγοντα ο οποίος αλλάζει. Έστω ότι ο διαιρέτης είναι σήμερα γύρω στο 0,1474, η τιμή του δείκτη είναι 6,7843 φορές μεγαλύτερη από το άθροισμα των τιμών.

## Παραπομπές


## Βιβλιογραφία
* 

## Εξωτερικοί σύνδεσμοι

* 
* Dow Jones Industrial Average at NASDAQ
* Dow Jones Industrial Average at NYSE Euronext

Κατηγορία:Οικονομία
Κατηγορία:Χρηματιστήρια
Σοφία Αυγούστα του Άνχαλτ-Τσερμπστ

H **Σοφία-Αυγούστα**, γερμ. Sophie-Auguste von Anhalt-Zerbst (9 Μαρτίου 1663 - 14 Σεπτεμβρίου 1694) από τον Οίκο των Ασκάνια ήταν κόρη του πρίγκιπα του Άνχαλτ-Τσερμπστ και με τον γάμο της έγινε δούκισσα της Σαξονίας-Βαϊμάρης.

## Βιογραφία
Ήταν η μόνη (επιζήσασα) κόρη του Ιωάννη ΣΤ΄ πρίγκιπα του Άνχαλτ-Τσέρμπστ και της Σοφίας-Αυγούστας, κόρης του Φρειδερίκου Γ΄ δούκα του Χόλσταϊν-Γκόττορπ.

## Οικογένεια
Παντρεύτηκε το 1685 τον Ιωάννη-Ερνέστο Γ΄ δούκα της Σαξονίας-Βαϊμάρης και είχε τέκνα:
* Ερνέστος-Αύγουστος Α΄ 1688-1748, δούκας της Σαξονίας-Βαϊμάρης & Άιζεναχ.
* Ιωάννα-Καρλόττα 1693-1751.
* Ελεονώρα-Χριστίνα 1689-1690, Ιωάννα-Αυγούστα 1690-1691, Ιωάννης-Γουλιέλμος 1686, απεβίωσαν νήπια.

## Πηγές
* Johann Fürst v.Anhalt-Zerbst in: Genealogy Database by Herbert Stoyan.
* Marek, Miroslav. "Genealogy of the House of Wettin". genealogy.euweb.cz. Retrieved 5 October 2014.
* Anhalt-Zerbst line in: Royaltyguide.nl [retrieved 5 October 2014].

## Παραπομπές σe πηγές


Κατηγορία:Οίκος των Ασκάνια
Ελεονώρα Βιλελμίνη του Άνχαλτ-Κέτεν

H **Ελεονώρα Βιλελμίνη** (γερμ. *Eleonore Wilhelmine von Anhalt-Köthen*, 7 Μαΐου 1696 -30 Αυγούστου 1726) από τον Οίκο των Ασκάνια ήταν κόρη του Πρίγκιπα του Άνχαλτ-Καίτεν και με τους γάμους της έγινε πρώτα πριγκίπισσα της Σαξονίας-Μέρσεμπουργκ και μετά Δούκισσα της Σαξονίας-Βαϊμάρης-Άιζεναχ.

## Βιογραφία
Ήταν η πρώτη κόρη του Εμμανουήλ Λέμπρεχτ του Άνχαλτ-Καίτεν και της Γκίζελας-Αγνής του Ρατ, κόρης του Βαλτάσαρ Γουλιέλμου, βαρόνου του Κλάινβυλκνιτς.

## Οικογένεια
Παντρεύτηκε πρώτα το 1714 τον Φρειδερίκο Έρντμαν της Σαξονίας-Μέρσεμπουργκ (γιο του Χριστιανού Β΄ της Σαξονίας-Μέρσεμπουργκ). Τρεις μήνες μετά ο Φρειδερίκος Έρντμαν απεβίωσε, χωρίς να αποκτήσουν απογόνους.

Το 1716 η Ελεονώρα Βιλελμίνη έκανε δεύτερο γάμο με τον Ερνέστο Αύγουστο Α΄ της Σαξονίας-Βαϊμάρης-Άιζεναχ και είχε τέκνα:
* Γουλιέλμος Ερνέστος 1717-1719.
*Βιλελμίνη Αυγούστα 1717-1752.
* Ιωάννης Γουλιέλμος 1719-1732.
*Καρλόττα Αγνή Λεοπολδίνα 1720-1724.
*Ιωάννα Ελεονώρα Ερριέττα 1721-1722.
* Ερνεστίνη Αλβερτίνα 1722-1769, παντρεύτηκε τον Φίλιππο Β΄ του Σάουμπουργκ-Λίππε.
* Βερναρδίνα Χριστίνα Σοφία 1724-1757, παντρεύτηκε τον Ιωάννη Φρειδερίκο του Σβάρτσμπουργκ-Ρούντολστατ.
* Εμμανουήλ Φρειδερίκος Γουλιέλμος Βερνάρδος 1725-1729.

## Πηγές
* August Benedict Michaelis: Einleitung zu einer volständigen geschichte der chur- und fürstlichen häuser in Teutschland, vol. 3, 1785, p. 667

## Παραπομπές


Κατηγορία:Οίκος των Ασκάνια
Κατηγορία:Γερμανίδες δούκισσες
Παγκύπριο Διασωματειακό Πρωτάθλημα Επιτραπέζιας Αντισφαίρισης Γυναικών 2015–16

Το **Παγκύπριο Διασωματειακό Πρωτάθλημα Επιτραπέζιας Αντισφαίρισης Γυναικών 2015–16** διοργανώθηκε από την Παγκύπρια Ομοσπονδία Επιτραπέζιας Αντισφαίρισης (Π.Ο.ΕΠ.Α) με τη συμμετοχή 6 ομάδων. Διεξήχθη σε δύο γύρους, σύνολο 10 αγώνων για κάθε ομάδα, ενώ δεν διεξήχθησαν πλέι οφ. Πρωταθλήτρια ομάδα αναδείχθηκε το Κ.Ν. Ακρόπολης.

## Τελική κατάταξη

## Παραπομπές


Κατηγορία:Παγκύπριο Διασωματειακό Πρωτάθλημα Επιτραπέζιας Αντισφαίρισης Γυναικών
Κατηγορία:Επιτραπέζια αντισφαίριση το 2015
Κατηγορία:Επιτραπέζια αντισφαίριση το 2016
Μκουατζούνι

To **Μκουατζούνι** (Αγγλικά ή Σουαχίλι: *Mkwajuni*), είναι Μεικτό Τμήμα που βρίσκεται στην Περιοχή Σόνγκουε (*Songwe District*), στην Περιφέρεια Σόνγκουε (*Songwe Region*) της Τανζανίας.

Σύμφωνα με την απογραφή του 2002, ο πληθυσμός στο Μκουατζούνι (*Mkwajuni*) ήταν 22.101 άτομα και το 2012, μειώθηκε σε 15.292 κατοίκους.

## Διευκρίνηση
Η ονομασία Μκουατζούνι (*Mkwajuni*), απαντάται επίσης ως Τμήμα στην Περιοχή Κασκαζίνι Α (*Kaskazini A*), στη Βόρεια Περιφέρεια Ζανζιβάρης (*Zanzibar North Region*) καθώς επίσης και στο Νούνγκουι (*Nungwi*) στην προαναφερόμενη περιοχή Κασκαζίνι Α, ως διοικητική υποδιαίρεση στην Περιφέρεια Μπέυα (*Mbeya Region*) και ως κατοικημένη περιοχή τόσο στο Μτάμπουε Κουσίνι (*Mtambwe Kusini*) της Τανζανίας. στην Περιοχή Ουέτε (*Wete District*), στη Βόρεια Περιφέρεια Πέμπας (*Pemba North Region*) όσο και στο Τσανγκαουένι (*Changaweni*), στην Περιοχή Μκοάνι (*Mkoani District*), στη Νότια Περιφέρεια Πέμπας (*Pemba South Region*).

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σόνγκουε
* Περιοχή Σόνγκουε
## Σημειώσεις

;Παραπομπές σημειώσεων


## Παραπομπές


Κατηγορία:Τμήματα της Τανζανίας
Σοφία των Κάτω Χωρών

H **Σοφία** (ολλανδ. *Sophie van Oranje-Nassau*, 8 Απριλίου 1824 - 23 Μαρτίου 1897) του Οίκου του Νάσσαου ήταν πριγκίπισσα των Κάτω Χωρών και με το γάμο της έγινε μεγάλη δούκισσα της Σαξονίας-Βαϊμάρης-Άιζεναχ.

## Βιογραφία
Η *Βιλελμίνη Μαρία Σοφία Λουίζα* ήταν το πέμπτο παιδί και η μόνη κόρη του Γουλιέλμου Β΄ των Κάτω Χωρών και της Άννας Πάβλοβνας, κόρης του Παύλου της Ρωσίας.

## Οικογένεια
Παντρεύτηκε το 1842 τον εξάδελφό της, Κάρολο Αλέξανδρο της Σαξονίας-Βαϊμάρης-Άιζεναχ, και είχε τέσσερα τέκνα:
* Κάρολος Αύγουστος (1844 - 1894), Διάδοχος της Σαξονίας-Βαϊμάρης-Άιζεναχ.
* Μαρία Αλεξανδρινή (1849 - 1894), παντρεύτηκε τον Ερρίκο Ζ΄ του Ρόυς.
* Μαρία *Άννα* Σοφία Ελισάβετ Βερναρδίνη Ίντα Αυγούστα Ελένη (1851 - 1859).
* Ελισάβετ Σίβυλλα (1854 - 1908), παντρεύτηκε τον Ιωάννη Αλβέρτο του Μεκλεμβούργου.

## Πρόγονοι


## Πηγές
* Radziwill, Catherine (1915). Memories of Forty Years. New York: Funk & Wagnalls Press.

## Παραπομπές


Κατηγορία:Οίκος του Νάσσαου
Κατηγορία:Πριγκίπισσες της Οράγγης-Νάσσαου
Κατηγορία:Πριγκίπισσες της Ολλανδίας
Κατηγορία:Πριγκίπισσες της Σαξονίας-Βαϊμάρης-Άιζεναχ
Κατηγορία:Πριγκίπισσες του Λουξεμβούργου
Άννα Αμαλία του Μπράουνσβαϊγκ-Βόλφενμπυτελ

H **Άννα Αμαλία** (γερμ. *Anna Amalia von Braunschweig-Wolfenbüttel*, 24 Οκτωβρίου 1739 - 10 Απριλίου 1807) από τον Οίκο των Γουέλφων ήταν κόρη του Δούκα του Μπράουνσβαϊγκ-Βόλφενμπυτελ και με τον γάμο της έγινε δούκισσα της Σαξονίας-Βαϊμάρης-Άιζεναχ.

## Βιογραφία
Ήταν η δεύτερη κόρη του Καρόλου Α΄ του Μπράουνσβαϊγκ-Βόλφενμπυτελ και της Φιλιππίνας Καρλόττας των Χοεντσόλλερν, κόρης του Φρειδερίκου Γουλιέλμου Α΄ της Πρωσίας.

## Οικογένεια
Παντρεύτηκε το 1756 τον Ερνέστο Αύγουστο Β΄ της Σαξονίας-Βαϊμάρης-Άιζεναχ και είχε τέκνα:
* Κάρολος Αύγουστος (1757 - 1828), Μέγας Δούκας της Σαξονίας-Βαϊμάρης-Άιζεναχ.
* Φρειδερίκος Φερδινάνδος Κωνσταντίνος (1758 - 1793), Πρίγκιπας της Σαξονίας-Βαϊμάρης-Άιζεναχ.

## Πηγές
* Chisholm, Hugh, ed. (1911). "Anna Amalia". Encyclopædia Britannica. 2 (11th ed.). Cambridge University Press. p. 59. This cites F. Bornhak, Anna Amalia Herzogin von Saxe-Weimar-Eisenach (Berlin. 1892).

## Παραπομπές


Κατηγορία:Οίκος των Γουέλφων
Σοφία της Σαξονίας-Βαϊμάρης-Άιζεναχ (1888-1913)

H **Σοφία** (γερμ. *Sophie von Sachsen-Weimar-Eisenach von Wettin*, 25 Ιουλίου 1888 - 18 Σεπτεμβρίου 1913) του Οίκου των Βέττιν ήταν πριγκίπισσα της Σαξονίας-Βαϊμάρης-Άιζεναχ.

## Βιογραφία
Η *Σοφία Αυγουστίνη Ίντα Καρολίνα Παυλίνα Αγνή Ελισάβετ Ερνεστίνη* ήταν το τρίτο παιδί και η μόνη κόρη του Γουλιέλμου της Σαξονίας-Βαϊμάρης-Άιζεναχ και της *Γκέρτας* Αυγούστας, κόρης του Φερδινάνδου Μαξιμιλιανού Γ΄ του Ίζενμπουργκ και Μπίντιγκεν και της *Αυγούστας* Μαρίας Γερτρούδης του Χάναου, κόρης του Φρειδερίκου Γουλιέλμου Α΄ της Έσσης.

Ζήτησε να παντρευτεί το Χανς φον Μπλάιχραιντερ, γιο του Γκέρσον φον Μπλάιχραιντερ, τραπεζίτη με επιρροή στη Γερμανία, αλλά οι γονείς της αρνήθηκαν. Η Σοφία έγινε αυτόχειρας και η σορός της αποτεφρώθηκε.

## Πηγές
* Eilers Koenig, Marlene. "Princess Sophie of Saxe-Weimar". Royal Musings. Archived from the original on 4 June 2018. Retrieved 28 August 2010.
* "Princess A Suicide; Loved A Commoner", *[[The New York Times]]*, Berlin, 19 September 1913

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Σαξονίας-Βαϊμάρης-Άιζεναχ
Περιοχή Ιλέτζε

Η **Περιοχή Ιλέτζε** (αγγλικά: *Ileje District* σουαχίλι: *Wilaya ya Ileje*) είναι μια από τις τέσσερις περιοχές στην Περιφέρεια Σόνγκουε (*Songwe Region*) της Τανζανίας. Συνορεύει προς τα βόρεια με την Αστική Περιοχή Μπέυα (*Mbeya Urban District*) και την Περιοχή Ρούνγκουε (*Rungwe District*), στα ανατολικά με την Περιοχή Κυέλα (*Kyela District*), προς τα βορειοδυτικά με την Περιοχή Μπόζι (*Mbozi District*) και προς τα νότια με τη Ζάμπια (*Zambia*) και το Μαλάουι (*Malawi*).

Σύμφωνα με την απογραφή του 2002, ο πληθυσμός στην **Επαρχία Ιλέτζε** (*Ileje District*) ήταν 109.847 κάτοικοι, ενώ κάτα το 2012, αυξήθηκαν σε 124.451 κατοίκους.

Ο Επαρχιακός Επίτροπος στην Περιοχή Ιλέτζε (*Ileje District*) είναι η *Rosemary Sitaki*.

## Τμήματα
Από το 2012, η Περιοχή Ιλέτζε (*Ileje District*) χωρίζεται διοικητικά σε δεκαοκτώ τμήματα (σε παρένθεση αναγράφονται οι κάτοικοι κατά το 2012):

### Μεικτά Τμήματα

### Αγροτικά Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σόνγκουε
* Βουάουα

## Σημειώσεις


## Παραπομπές


Κατηγορία:Επαρχίες της Περιφέρειας Σόνγκουε
Κατηγορία:Επαρχίες της Τανζανίας
Κατηγορία:Επαρχία Ιλέτζε
Never Mind the Bollocks, Here's the Sex Pistols

***Ο δίσκος Never Mind the Bollocks,Here's the Sex Pistols*** είναι το μοναδικό στούντιο άλμπουμ του  αγγλικού Πανκ συγκροτήματος   Sex Pistols κυκλοφόρησε στις 28 Οκτωβρίου 1977 από την Virgin Records . Το άλμπουμ έχει επηρεάσει πολλές μπάντες και μουσικούς, καθώς και τη βιομηχανία γενικότερα. Εμφανίζεται συχνά ως το πιο ισχυρό άλμπουμ punk και ένα από τα σημαντικότερα άλμπουμ όλων των εποχών. 

Οι  Sex Pistols απολύθηκαν  από δύο δισκογραφικές εταιρείες και απαγορεύτηκε να παίζουν  ζωντανά σε ορισμένες περιοχές της Βρετανίας. Ο τίτλος του άλμπουμ πρόσθεσε σε αυτή τη διαμάχη, με μερικούς ανθρώπους να βρίσκουν τη λέξη bollocks ακατάλληλη . Πολλά δισκοπωλεία  αρνήθηκαν να  το βάλουν στη βιτρίνα  και μερικά charts αρνήθηκαν να 

βάλουν τον τίτλο του στις λίστεσ     

Λόγω εν μέρει της φήμης του, και παρά τις πολλές απαγορεύσεις πωλήσεων σε μεγάλους λιανοπωλητές, το άλμπουμ έκανε το ντεμπούτο του στο νούμερο ένα στα charts  του Ηνωμένου Βασιλείου .Εγίνε  χρυσός μετά από μερικές εβδομάδες στις 17 Νοεμβρίου    

Ήταν  ένας από του καλύτερους σε πωλήσεις για περισσότερο   από ένα χρόνο, δαπανώντας 60 εβδομάδες στην κορυφή των 25.  Έχει πολλές επανεκδόσεις, το μετά το 2012. 

## Εγγραφή
Όταν ο  νέος μπασίστας  Σιντ Βίσιους έπαιξε στο κομμάτι " Bodies "  αλλά οι δεξιότητές του δεν θεωρήθηκαν κατάλληλες για την εγγραφή του πλήρους άλμπουμ, οπότε η μπάντα ζήτησε από τον διευθυντή Malcolm McLaren να πείσει τον προηγούμενο μπασίστα Glen Matlock να εκτελέσει το μπάσο  για τις περιόδους.  Matlock συμφώνησε με την προϋπόθεση ότι να πληρωθεί πριν την ηχογράφηση. Όταν δεν έγινε η πληρωμή, αρνήθηκε να συμμετέχει. Ως αποτέλεσμα, ο Thomas ζήτησε από τον κιθαρίστα Steve Jones να παίξει μπάσο, έτσι ώστε να μπορεί να ξεκινήσει η δουλειά στις βασικές διαδρομές. Το παιχνίδι του Jones ήταν τόσο ικανοποιητικό που ο Thomas  να παίζει μπάσο στα  κομμάτια για όλα τα υπόλοιπα τραγούδια που καταγράφηκαν κατά τη διάρκεια των συνεδριών.  

## Παραπομπές


Κατηγορία:Μουσική στην Αγγλία
Αυγούστα της Βυρτεμβέργης

H **Αυγούστα** (γερμ. *Augusta von Württemberg*, 4 Οκτωβρίου 1826 - 3 Δεκεμβρίου 1898) του Οίκου της Βυρτεμβέργης ήταν πριγκίπισσα της Βυρτεμβέργης και με τον γάμο της έγινε πριγκίπισσα της Σαξονίας-Βαϊμάρης-Άιζεναχ.

## Βιογραφία
Η *Αυγούστα Βιλελμίνη Ερριέττα* ήταν το τρίτο παιδί και η δεύτερη κόρη του Γουλιέλμου Α΄ της Βυρτεμβέργης και της Παυλίνας Θηρεσίας, κόρης του Λουδοβίκου της Βυρτεμβέργης.

## Οικογένεια
Παντρεύτηκε το 1851 το Χέρμανν της Σαξονίας-Βαϊμάρης-Άιζεναχ και είχε επτά τέκνα:
* Παυλίνα (1852 - 1904), παντρεύτηκε τον Κάρολο Αύγουστο της Σαξονίας-Βαϊμάρης-Άιζεναχ.
* Γουλιέλμος (1853 - 1924).
* Βερνάρδος (1855 - 1907).
* Αλέξανδρος (1857 - 1891).
* Ερνέστος (1859 - 1909).
* θνησιγενής γιος (1865).
* Όλγα (1869 - 1924), παντρεύτηκε το Λεοπόλδο του Ίζενμπουργκ-Μπύντινγκεν.

## Πρόγονοι

## Πηγές
* Sönke Lorenz, Dieter Mertens, and Volker Press (eds.): Das Haus Württemberg. Ein biographisches Lexikon, Kohlhammer Verlag, Stuttgart, 1997, ISBN 3-17-013605-4

## Παραπομπές


Κατηγορία:Οίκος της Βυρτεμβέργης
Κατηγορία:Πριγκίπισσες της Βυρτεμβέργης
Περιοχή Σόνγκουε

Η **Περιοχή Σόνγκουε** (αγγλικά: *Songwe District*, σουαχίλι: *Wilaya ya Songwe*) είναι μια από τις τέσσερις περιοχές στην Περιφέρεια Σόνγκουε (*Songwe Region*) της Τανζανίας, η οποία δημιουργήθηκε στις 25 Σεπτεμβρίου 2015.
Η έδρα στην Περιοχή Σόνγκουε (*Songwe District*) είναι το Μκουατζούνι (*Mkwajuni*).

Σύμφωνα με την απογραφή του 2002, ο πληθυσμός στην Περιοχή Σόνγκουε (*Songwe District*), ήταν 100.033 άτομα ενώ κατά το 2012, ανήλθε σε 133.692 κατοίκους.

Ο Επαρχιακός Επίτροπος στην Περιοχή Σόνγκουε (*Songwe District*) είναι ο *Abraham Sambila Kugaluka*

## Τμήματα
Η **Επαρχία Σόνγκουε** (*Songwe District*) διαιρείται διοικητικά σε 14 Τμήματα (σε παρένθεση, ο πληθυσμός εκάστου Τμήματος - κατά το 2012):

### Μεικτά Τμήματα
*Μκουατζούνι (*Mkwajuni*) (15.292)

### Αγροτικά Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σόνγκουε
* Μκουατζούνι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Σόνγκουε
Κατηγορία:Επαρχίες της Τανζανίας
Αμαλία της Σαξονίας-Βαϊμάρης-Άιζεναχ

H **Αμαλία** (γερμ. *Amalia von Sachsen-Weimar-Eisenach von Wettin*, 20 Μαρτίου 1830 - 1 Μαΐου 1872) του Οίκου των Βέττιν ήταν πριγκίπισσα της Σαξονίας-Βαϊμάρης Άιζεναχ και με το γάμο της έγινε πριγκίπισσα των Κάτω Χωρών.

## Βιογραφία
Η *Αμαλία Μαρία ντα Γκλόρια* (= *της Θείας Δόξας*) *Αυγούστα* ήταν το όγδοο παιδί και η δεύτερη (επιζήσασα) κόρη του Βερνάρδου της Σαξονίας-Βαϊμάρης-Άιζεναχ και της Ίντας, κόρης του Γεωργίου Α΄ της Σαξονίας-Μάινινγκεν.

## Οικογένεια
Παντρεύτηκε το 1853 τον Ερρίκο των Κάτω Χωρών. Δεν απέκτησαν απογόνους.

## Πηγές
* Christiane Huberty (November 2006). "Le Conseil d'État – un produit du conflit constitutionnel du milieu du XIXe siècle" (PDF) (in French). *forum.lu*. Retrieved 2 December 2009.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Σαξονίας-Βαϊμάρης-Άιζεναχ
Παναγία Ελεήστρια Κορώνης

Η **Παναγία Ελεήστρια** είναι Ιερός Ναός της Υπεραγίας Θεοτόκου και Ιερό Προσκύνημα, στην Κορώνη Μεσσηνίας. Βρίσκεται δίπλα στα τείχη του Κάστρου της Κορώνης, στο άλσος της Ελεήστριας και κάτω από το σημείο, που έγινε το Ρεσάλτο στο Κάστρο της Κορώνης.

## Παναγία Ελεήστρια
μικρογραφία|upright=1.00|αριστερά|'''Παναγία Ελεήστρια Κορώνης'''|εναλλ.=
Η Παράδοση λέει, πως το 1897, η Παναγία εμφανίσθηκε στο όνειρο μια ηλικιωμένης γυναίκας, της Μαρίας Σταθάκη και της υπέδειξε που θα βρούν την Εικόνα Της. Η γυναίκα αυτή, απέκρυψε το όνειρό της από τους Κορωναίους συμπολίτες της, φοβούμενη ότι θα την περάσουν για τρελλή. Τότε η Παναγία εμφανίσθηκε πάλι στο όνειρό της και όταν ξύπνησε η ηλικιωμένη γυναίκα, είχε σημάδια στο χέρι της. Όταν ξύπνησε, φοβήθηκε και το είπε στους Κορωναίους και αφού έσκαψαν, βρήκαν την Εικόνα της Ελεήστριας. Μετά από την εύρεση της Θαυματουργής Εικόνας, έχτισαν τον Ναό της Παναγίας της Ελεήστριας, που εγκαινιάσθηκε το 1900. 

Δίπλα απ΄ το Ναό, βρίσκονται τα Μνημεία της Μαρίας Σταθάκη, του τελευταίου Επισκόπου Κορώνης, Γρηγορίου Μπίστη, που κατακρεούργησαν και πέταξαν απ΄ το Κάστρο, οι Οθωμανοί Τούρκοι τον Ιούλιο του 1821, και του Μητροπολίτη Μεσσηνίας, Χρυσόστομου Δασκαλάκη. 

## Ιερό προσκύνημα
Κάθε χρόνο γίνεται το Ιερό Προσκύνημα της Παναγίας της Ελεήστριας, στην Κορώνη. Ο εορτασμός γίνεται την Παρασκευή μετά το Πάσχα, στην εορτή της Ζωοδόχου Πηγής. Γίνεται Λιτανεία της Εικόνας και παρευρίσκεται πλήθος πιστών απ΄ όλη την Ελλάδα.

## Εικόνες

Αρχείο:Koroni - Kirche Panagia Eleistria.jpg|σύνδεσμος=|Παναγία Ελεήστρια Κορώνης
Αρχείο:Koroni - Turm der Kirche Panagia Eleistria.jpg|σύνδεσμος=|Παναγία Ελεήστρια Κορώνης
Αρχείο:Koroni - Ikonostase der Kirche Panagia Eleistria.JPG|σύνδεσμος=|Παναγία Ελεήστρια Κορώνης


## Παραπομπές


Κατηγορία:Εκκλησίες στην περιφέρεια Πελοποννήσου
Κατηγορία:Αξιοθέατα στην Πελοπόννησο
Κατηγορία:Δήμος Κορώνης
Κατηγορία:Δημοτική Ενότητα Κορώνης
Κατηγορία:Επαρχία Πυλίας
Κατηγορία:Κορώνη
Μελισσόβουνος

Ο **Μελισσόβουνος** είναι τοποθεσία στο χωριό Τάλας της Επαρχίας Πάφου.Βρίσκεται σε υψόμετρο περίπου 550 μέτρα ενώ η κορυφή της τοποθεσίας ξεπερνά τα 600 μέτρα.

## Τοποθεσία
Βρίσκεται κοντά στα διοικητικά όρια του χωριού Τσάδας και συγκεκριμένα στο Βουνό Τσιάρτα. Επίσης η τοποθεσία απέχει μόλις 2,7 χιλιόμετρα από το χωριό Κοίλη και 3,4 χιλιόμετρα από την Τσάδα, ενώ οι κοντινοτερες τοποθεσίες είναι η Τσιάρτα και ο Ασπρόβουνος.

## Ραδιοφωνικός σταθμός
Ο Μελισσόβουνος παρέχει κέντρο εκπομπής που βρίσκεται περίπου 10 χιλιόμετρα βορειοανατολικά της Πάφου, κοντά στο χωριό Τσάδα στις γεωγραφικές συντεταγμένες 34°50'27" N, 32°26'59" E & υψόμετρο 570 μ.

## Κλίμα
Το κλίμα του Μελισσόβουνου είναι Μεσογειακό στην Κλιματική ταξινόμηση Κέππεν Csa.  Η ετήσια βροχόπτωση είναι περι τα 587 χιλιόστομετρα.

## Παραπομπές


Κατηγορία:Οικισμοί στην Επαρχία Πάφου
Ίντα της Σαξονίας-Μάινινγκεν

H **Ίντα** (γερμ. *Ida von Sachsen-Meiningen von Wettin*, 25 Ιουνίου 1794 - 4 Απριλίου 1852) του Οίκου των Βέττιν ήταν πριγκίπισσα της Σαξονίας-Μάινινγκεν και με το γάμο της έγινε πριγκίπισσα της Σαξονίας-Βαϊμάρης-Άιζεναχ.

## Βιογραφία
Η *Ίντα Καρολίνα* ήταν το δεύτερο παιδί και η δεύτερη κόρη του Γεωργίου Α΄ της Σαξονίας-Μάινινγκεν και της Λουίζας Ελεονώρας, κόρης του Χριστιανού Αλβέρτου του Χόενλοε-Λάνγκενμπουργκ.

## Οικογένεια
Παντρεύτηκε το 1816 το Βερνάρδο της Σαξονίας-Βαϊμάρης-Άιζεναχ και είχε οκτώ τέκνα:
* *Λουίζα* Βιλελμίνη Αδελαΐδα (1817 - 1832).
**Γουλιέλμος* Κάρολος (1819 - 1839).
**Αμαλία* Αυγούστα Καικιλία (30 Μαΐου - 16 Ιουνίου 1822).
* Εδουάρδος (1823 - 1902), Πρίγκιπας της Σαξονίας-Βαϊμάρης-Άιζεναχ, στρατάρχης της Βρετανίας.
* Χέρμανν Α΄ (1825 - 1901), Πρίγκιπας της Σαξονίας-Βαϊμάρης-Άιζεναχ, στρατηγός της Βυρτεμβέργης.
* Φρειδερίκος *Γουσταύος* Κάρολος (1827 - 1892), Πρίγκιπας της Σαξονίας-Βαϊμάρης-Άιζεναχ.
* *Άννα* Αμαλία Μαρία (1828 - 1864).
* Αμαλία (1830 - 1872), παντρεύτηκε τον Ερρίκο των Κάτω Χωρών.

## Πρόγονοι

## Παραπομπές


## Πηγές
* Descendants of Hans den Yngre af Sønderborg – Ninth Generation: Bernhard Carl von Sachsen-Weimar-Eisenach

Κατηγορία:Οίκος των Βέττιν
Κατηγορία:Πριγκίπισσες της Σαξονίας-Μάινινγκεν
Κατηγορία:Πριγκίπισσες της Σαξονίας-Βαϊμάρης-Άιζεναχ
Kraus & Co Sport & Casual Distribution

Η **Kraus & Co Sport & Casual Distribution** είναι ρουμανική εταιρεία εισαγωγής και διανομής αθλητικών ειδών και ειδών ένδυσης.
Η εταιρεία είναι υπεύθυνη για την εισαγωγή στην τοπική αγορά ειδών των εταιρειών *Reebok*, *Northland*, *Protest Boardwear*, *Rocawear & Sir Benni Miles* και *Capita&Union&Deeluxe*.
Η εταιρεία έχει υπό τον έλεγχό της, συνολικά, 14 καταστήματα είτε μέσω άμεσης ιδιοκτησίας είτε μέσω δικαιόχρησης, εκ των οποίων 11 λειτουργούν ως καταστήματα της Reebok, ενώ 3 ως καταστήματα της αυστριακής εταιρείας Northland, ενώ, το 2008, ο κύκλος εργασιών της ήταν της τάξεως των 9 εκατομμυρίων ευρώ.

## Παραπομπές


## Εξωτερικοί Σύνδεσμοι
*  

Κατηγορία:Επιχειρήσεις της Ρουμανίας
Καρολίνα Λουίζα της Σαξονίας-Βαϊμάρης-Άιζεναχ

H **Καρολίνα Λουίζα** (γερμ. *Caroline Louise von Sachsen-Weimar-Eisenach*, 18 Ιουλίου 1786 - 20 Ιανουαρίου 1816) του Οίκου των Βέττιν ήταν πριγκίπισσα της Σαξονίας-Βαϊμάρης-Άιζεναχ και με τον γάμο της έγινε πριγκίπισσα διαδόχου του Μεγάλου Δουκάτου του Μεκλεμβούργου-Σβερίν.

## Βιογραφία
Ήταν η μόνη (επιζήσασα) κόρη του Καρόλου Αυγούστου της Σαξονίας-Βαϊμάρης-Άιζεναχ και της Λουίζας, κόρης του Λουδοβίκου Θ΄ της Έσσης-Ντάρμστατ.

## Οικογένεια
Παντρεύτηκε το 1810 το Φρειδερίκο Λουδοβίκο του Μεκλεμβούργου-Σβερίν και είχε τρία τέκνα:
* Αλβέρτος (1812 - 1834).
* Ελένη (1814 - 1858), παντρεύτηκε το Φερδινάνδο Φίλιππο της Ορλεάνης.
* Μάγνος (1815 - 1816).

## Πηγές
* Hélène de Mecklembourg-Schwerin; Madame la duchesse d'Orléans; Nouvelle édition. Paris: Michel Lévy, 1859. DC 269 .O7 M34 1859

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Σαξονίας-Βαϊμάρης-Άιζεναχ
Romano Electro

Η **Romano Electro** είναι ρουμανική εταιρεία παραγωγής, εγκατάστασης και εμπορίας συστημάτων συναγερμού διαρρήξεων, καθώς και συστημάτων αντιπυρικού συναγερμού.
Ιδρύθηκε το 1991 από τέσσερις ηλεκτρονικούς μηχανικούς.
Μεταξύ των προϊόντων τα οποία παράγονται από την εταιρεία περιλαμβάνονται ασύρματα συστήματα ασφαλείας διαμερισμάτων, συστήματα ελέγχου ζωνών ευρείας έκτασης αποτελούμενων, συνολικά, από 4 έως 16 διαφορετικούς χώρους, συστήματα GSM που χρησιμοποιούνται για την εγγύηση της ασφάλειας των τηλεφωνικών γραμμών, καθώς και συστήματα ελέγχου εισόδου και συστήματα συναγερμού αυτοκινήτων. Η Romano Electro αποτελεί, επίσης, ιδιοκτήτη της εταιρείας ρουμανοαμερικανικών συμφερόντων *Romano Electro International*.

## Οικονομικός απολογισμός
**Κύκλος εργασιών**: 5 εκατομμύρια ευρώ (2003)

## Παραπομπές


## Εξωτερικοί Σύνδεσμοι
*  

Κατηγορία:Επιχειρήσεις της Ρουμανίας
Λουτρά του Άδωνη

Τα **Λουτρά του Άδωνη** είναι καταρράκτης στο χωριό Κοίλη.  Τα Λουτρά του Άδωνη, ένα από τα αξιοθέατα φύσης της Κύπρου, και απέχει περίπου 15 χιλιόμετρα βόρεια της ομώνυμης πρωτεύουσας της επαρχίας Πάφου.

## Τοποθεσία
Βρίσκεται στα 270 μ. υψόμετρο κοντά στο χωριό Ακουρσός. 

## Ονομασία
Η πρόσφατη ονομασία «Λουτρά του Άδωνη» (κατ’ αντιπαραβολή προς τα γνωστά «Λουτρά της Αφροδίτης»), εδόθη σε ιδιωτική έκταση που αποτελεί μαγευτική τοποθεσία και βρίσκεται στην επαρχία Πάφου. Ούτε στις αρχαίες, ούτε και στις μεσαιωνικές πηγές συναντάται αυτή η ονομασία.

## Παραπομπές


Κατηγορία:Καταρράκτες
Κατηγορία:Κοίλη Πάφου
Λίλη Τσεσματζόγλου

Η **Λίλη Τσεσματζόγλου** (Αθήνα. 29 Μαΐου 1977) είναι Ελληνίδα ηθοποιός.

## Βιογραφικό
Γεννήθηκε το 1977 στην Αθήνα όπου και μεγάλωσε ενώ έχει καταγωγή από την Ξάνθη. Το 1995, σε ηλικία 18 ετών, ξεκίνησε τις σπουδές της στο αντικείμενο της διακόσμησης εσωτερικού χώρου στη Σχολή Βακαλό απ' όπου αποφοίτησε τρία χρόνια μετά. Συνέχισε τις σπουδές της στο Central S. Martins College of Art & Design στο Λονδίνο. Στη συνέχεια αποφάσισε να ασχοληθεί επαγγελματικά με την υποκριτική ξεκινώντας τις σπουδές της στη δραματική σχολή Σύγχρονο Θέατρο Αθήνας του Γιώργου Κιμούλη το 2002 ενώ αποφοίτησε το 2005. Παράλληλα με τις σπουδές της ξεκίνησε να εργάζεται στο θέατρο ενώ έκανε το κινηματογραφικό της ντεμπούτο στην κωμωδία *Είναι ο Θεός μάγειρας;* το 2004.

Την περίοδο 2006-2007 έκανε την πρώτη της εμφάνιση στην τηλεόραση με το ρόλο της Νάνσυ στον πρώτο και δεύτερο κύκλο της δραματικής σειράς *Αν μ' αγαπάς* στον Alpha. Παράλληλα έκανε μία έκτακτη εμφάνιση στη σειρά *[[Μαρία η άσχημη]]* ενώ πρωταγωνίστησε μαζί με τον Αλέξανδρο Αντωνόπουλο και τη Ναταλία Τσαλίκη στο επεισόδιο "Επέτειος γάμου" της κωμικής σειράς *[[Το Κόκκινο Δωμάτιο]]* το 2007. Τη σεζόν 2007-2008 πρωταγωνίστησε μαζί με τον Ιεροκλή Μιχαηλίδη και τον Πυγμαλίωνα Δαδακαρίδη στο δεύτερο κύκλο της αστυνομικής σειράς *[[Οι ιστορίες του αστυνόμου Μπέκα]]* υποδυόμενη την αστυνόμο Ελένη Σωτηρόγλου. Την ίδια σεζόν ήταν μέρος του καστ της κωμικής σειράς *Τα κορίτσια του μπαμπά* στον ANT1. Από το 2008 μέχρι το 2009 υποδύθηκε την σατανική Φοίβη στη ρομαντική κομεντί *40 Κύματα*. Από το 2009 μέχρι το 2011 είχε το ρόλο της *Μύριαμ Λαδά* στην κωμική σειρά *Ονειροπαγίδα* παίζοντας μαζί με τη Μαρία Σολωμού, τον Γιώργο Καραμίχο και τον Τάσο Χαλκιά. 

Έγινε ιδιαίτερα γνωστή στο ευρύ κοινό μέσω της καθημερινής σειράς *[[Κλεμμένα Όνειρα]]*, στο Mega Channel. Εκεί από το 2011 μέχρι το 2014, κατά τους τρεις πρώτους κύκλους της σειράς, υποδύθηκε τη *Βίκυ Χαλκιά*, την ερωμένη του Δημήτρη Μαλτέζου, που με σκοπό να προστατεύσει την ίδια και το παιδί της αλλάζει ταυτότητα και εξαφανίζεται για είκοσι χρόνια. Το 2013 είχε έναν από τους πρωταγωνιστικούς ρόλους στην ταινία *Til Min Mor*. Το 2017 έλαβε μέρος στην ταινία μικρού μήκους *The day after*.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Ερνεστίνα Αλμπερτίνα της Σαξονίας-Βαϊμάρης

H **Ερνεστίνα Αλβερτίνα** (γερμ. *Ernestine Albertine von Sachsen-Weimar von Wettin*, 28 Δεκεμβρίου 1722 - 25 Νοεμβρίου 1769) του Οίκου των Βέττιν ήταν πριγκίπισσα της Σαξονίας-Βαϊμάρης-Άιζεναχ και με το γάμο της έγινε κόμισσα του Λίππε-Άλβερντισεν.

## Βιογραφία
Ήταν το έκτο παιδί και η τρίτη κόρη του Ερνέστου Αυγούστου Α΄ της Σαξονίας-Βαϊμάρης-Άιζεναχ και της Ελεονώρας Βιλελμίνης, κόρης του Εμμανουήλ Λέμπρεχτ του Άνχαλτ-Καίτεν.

## Οικογένεια
Παντρεύτηκε το 1756 το Φίλιππο Β΄ του Σάουμπουργκ-Λίππε και είχε τέσσερα τέκνα:
* *Κλήμης Αύγουστος* Ερνέστος (27 Αυγούστου - 16 Οκτωβρίου 1757).
**Κάρολος Γουλιέλμος* Φρειδερίκος (1759 - 1780).
* *Γεώργιος Κάρολος* Φρειδερίκος (1760 - 1776).
*Φρειδερίκη Αντουανέττα (1762 - 1777).

## Πηγές
* www.genealogy.euweb.cz.

## Παραπομπές


Κατηγορία:Οίκος των Βέττιν
Κατηγορία:Γερμανίδες κόμισσες
Βερναρδίνα Χριστίνα Σοφία της Σαξονίας-Βαϊμάρης-Άιζεναχ

H **Βερναρδίνα Χριστανή Σοφία** (γερμ. *Bernhardine Christiane Sophie von Sachsen-Weimar-Eisenach*, 5 Μαΐου 1724 - 5 Ιουνίου 1757) από τον Οίκο των Βέττιν ήταν κόρη του Δούκα της Σαξονίας-Βαϊμάρης-Άιζεναχ και με τον γάμο της έγινε Πριγκίπισσα του Σβάρτσμπουργκ-Ρούντολστατ.

## Βιογραφία
Ήταν η τρίτη (επιζήσασα) κόρη του Ερνέστου Αυγούστου Α΄ της Σαξονίας-Βαϊμάρης-Άιζεναχ και της Ελεονώρας Βιλελμίνης, κόρης του Εμμανουήλ Λέμπρεχτ του Άνχαλτ-Καίτεν.

## Οικογένεια
Παντρεύτηκε το 1744 τον Ιωάννη Φρειδερίκο του Σβάρτσμπουργκ-Ρούντολστατ και είχε τέκνα:
* Φρειδερίκη 1745-1778, παντρεύτηκε τον Φρειδερίκο Κάρολο του Σβάρτσμπουργκ-Ρούντολστατ.
*θνησιγενές 1746.
*θνησιγενές 1747.
*Σοφία Ερνεστίνη 1749-1754.
* Βιλελμίνη 1751-1780.
* Ερριέττα Καρλόττα 1752-1756.

## Πηγές
* Bernhard Anemüller: Johann Friedrich Fürst zu Schwarzburg-Rudolstadt 1721 bis 1767, 1864
* Jens Henkel and Lutz Unbehaun: Die Fürsten von Schwarzburg-Rudolstadt, Thüringer Landesmuseum Heidecksburg, Rudolstadt, 1997 (3rd ed.: 2001), ISBN 3-910013-27-9
* Johann Christian August Junghans: Geschichte der schwarzburgischen Regenten, Leipzig, 1821, online, viewed on 2 march 2012
* Friedrich Apfelstedt: Das Haus Kevernburg-Schwarzburg von seinem Ursprunge bis auf unsere Zeit: dargestellt in den Stammtafeln seiner Haupt- und Nebenlinien und mit biographischen Notizen über die wichtigsten Glieder derselben, Bertram, Sondershausen, 1890, ISBN 3-910132-29-4

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Βαϊμάρης-Άιζεναχ
Κατηγορία:Γερμανίδες δούκισσες
Τιπαζά

Η **Τιπαζά** (πρώην *Τεφεσέντ,* Σενουά-βερβερικά: **Μπαζάρ,** **ⴱⴰⵣⴰⵔ**, ) είναι βερβερόφωνη πόλη και πρωτεύουσα της ομώνυμης επαρχίας στην Αλγερία. Όταν αποτελούσε τμήμα της Ρωμαϊκής Αυτοκρατορίας, ονομαζόταν *[[Τιπάσα]]*. Η σύγχρονη πόλη ιδρύθηκε το 1857 και είναι ιδιαίτερα γνωστή για τα αρχαία της μνημεία και τις παραλίες της. Σύμφωνα με την απογραφή του 2008 έχει 25.225 κατοίκους. 

## Ιστορία

### Αρχαία ιστορία
Η *Τιπάσα*, όπως ονομαζόταν τότε η πόλη, ήταν παλιός καρχηδονιακός εμπορικός σταθμός ο οποίος κατακτήθηκε από την Αρχαία Ρώμη. Στη συνέχεια μετατράπηκε σε στρατιωτική αποικία από τον αυτοκράτορα Κλαύδιο για την κατάκτηση των βασιλείων της Μαυριτανίας. 

Στη συνέχεια έγινε ισοπολίτιδα πόλη με την ονομασία *Colonia Aelia Tipasensis*, η οποία έφθασε στους 20.000 κατοίκους κατά τον 4ο αιώνα, σύμφωνα με τον Στεφάν Γκσελ. 

Η πόλη λειτούργησε ως σημαντικό χριστιανικός κόμβος κατά τη διάρκεια των τελευταίων αιώνων της ρωμαϊκής διακυβέρνησης, με τρεις βασιλικές. 

Η Τιπάσα καταστράφηκε από τους Βανδάλους το 430 μ.Χ., αλλά ανακατασκευάστηκε από τους Βυζαντινούς ένα αιώνα αργότερα. Στα τέλη του έβδομου αιώνα η πόλη κατεδαφίστηκε από τις δυνάμεις των Ομεϋαδών και ερειπώθηκε. 

Τον 19ο αιώνα ο τόπος αποικίστηκε και πάλι. Πλέον η πόλη αποτελεί σημαντικό τουριστικό προορισμό στην Αλγερία, κυρίως λόγω των αρχαιολογικών ευρημάτων της Τιπάσα. 

Η πόλη και τα περίχωρά της αποτελούν τη μεγαλύτερη βερβερόφωνη κοινότητα της δυτικής Αλγερίας, των Σενουά. 

## Φωτογραφίες

Αρχείο:Ruines romaines de Tipaza.jpg|Αρχαιολογικά ευρήματα της Τιπάσα
Αρχείο:Tipaza basilique.jpg|Βασιλική του Αγίου Κρισπίνου
Αρχείο:Mausolée Royale de Maurétanie - الضريح الملكي الموريطاني.jpg|Βασιλικό Μαυσωλείο της Μαυριτανίας


## Παραπομπές


Κατηγορία:Καθολικές τιμητικές επισκοπές της Αφρικής
Κατηγορία:Μνημεία Παγκόσμιας Κληρονομιάς στην Αλγερία
Κατηγορία:Πόλεις της Αλγερίας
Μαρία Αλεξανδρίνα της Σαξονίας-Βαϊμάρης-Άιζεναχ

H **Μαρία Αλεξανδρινή** (γερμ. *Marie Alexandrine von Sachene-Weimar-Eisenach von Wettin*, 20 Ιανουαρίου 1849 - 6 Μαΐου 1922) από τον Οίκο των Βέττιν ήταν κόρη του Μεγάλου Δούκα της Σαξονίας-Βαϊμάρης-Άιζεναχ και με τον γάμο της έγινε πριγκίπισσα του Καίστριτς.

## Βιογραφία
Η *Μαρία Αλεξανδρινή Άννα Σοφία Αυγούστα Ελένη* ήταν η πρώτη κόρη του Καρόλου Αλεξάνδρου της Σαξονίας-Βαϊμάρης-Άιζεναχ και της Σοφίας των Νάσσαου, κόρης του Γουλιέλμου Β΄ των Κάτω Χωρών.

## Οικογένεια
Παντρεύτηκε το 1876 τον Ερρίκο Ρόυς του Καίστριτς και είχε τέκνα:
* γιος (1877).
*Ερρίκος ΛΒ΄ (1878 - 1935), Πρίγκιπας του Καίστριτς.
* Ερρίκος ΛΓ΄ (1879 - 1942), Πρίγκιπας του Καίστριτς, νυμφεύτηκε τη Βικτωρία Μαργαρίτα των Χοεντσόλλερν, κόρη του Φρειδερίκου Λεοπόλδου της Πρωσίας.
*Ιωάννα (1882 - 1883).
* Σοφία Ρενάτα (1884 - 1968), παντρεύτηκε τον Ερρίκο ΛΔ΄ Ρόυς του Καίστριτς.
* Ερρίκος ΛΕ΄ (1887 - 1936).

## Πηγές
* Lundy, Darryl. "The Peerage: Marie Alexandrine Anne Sophie Auguste Helene Prinzessin von Sachsen-Weimar-Eisenach". Retrieved 24 August 2010.
* Pakula, Hannah (1995). An Uncommon Woman: The Empress Frederick, Daughter of Queen Victoria, Wife of the Crown Prince of Prussia, Mother of Kaiser Wilhelm. New York: Simon and Schuster. p. 143. ISBN 0-684-84216-5.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Σαξονίας-Βαϊμάρης-Άιζεναχ
Κατηγορία:Πριγκίπισσες τoυ Ρόις
Ελισάβετ Σίβυλλα της Σαξονίας-Βαϊμάρης-Άιζεναχ

H **Ελισάβετ Σίβυλλα** (γερμ. *Elisabeth Sibylle von Sachsen-Weimar-Eisenach von Wettin*, 28 Φεβρουαρίου 1854 - 10 Ιουλίου 1908) από τον Οίκο των Βέττιν ήταν κόρη του Μεγάλου Δούκα της Σαξονίας-Βαϊμάρης-Άιζεναχ και με τον γάμο της έγινε Δούκισσα του Μεκλεμβούργου.

## Βιογραφία
Η *Ελισάβετ Σίβυλλα Μαρία Δωροθέα Λουίζα Άννα Αμαλία* ήταν η δεύτερη (επιζήσασα) κόρη του Καρόλου Αλεξάνδρου της Σαξονίας-Βαϊμάρης-Άιζεναχ και της Σοφίας των Νάσσαου, κόρης του Γουλιέλμου Β΄ των Κάτω Χωρών.

## Οικογένεια
Παντρεύτηκε το 1886 τον Ιωάννη Αλβέρτο του Μεκλεμβούργου. Δεν απέκτησαν απογόνους.

## Πηγές
* Grewolls, Grete (2011). Wer war wer in Mecklenburg und Vorpommern. Das Personenlexikon (in German). Rostock: Hinstorff Verlag. p. 2460. ISBN 978-3-356-01301-6.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Σαξονίας-Βαϊμάρης-Άιζεναχ
Αυγούστα Αικατερίνη Γκόρντον-Λέννοξ

H **Αυγούστα Αικατερίνη**, (αγγλ. *Augusta Katherine Gordon-Lennox*, 14 Ιανουαρίου 1827 - 3 Απριλίου 1904) από τον Οίκο των Στιούαρτ ήταν κόρη του 5ου Δούκα του Ρίτσμοντ και με τον γάμο της έγινε πριγκίπισσα της Σαξονίας-Βαϊμάρης.

## Βιογραφία
Η *Ωγκάστα Κάθριν Γκόρντον-Λέννοξ* ήταν η δεύτερη κόρη του Τσάρλς Γκόρντον-Λέννοξ, 5ου Δούκα του Ρίτσμοντ, και της Κάρολαϊν Πάτζετ, κόρης του Χένρυ Πάτζετ, 1ου Μαρκησίου του Άνγκλσυ.

Οι δούκες του Ρίτσμοντ ήταν απόγονοι του Τσαρλς Λέννοξ, νόθου γιου του Καρόλου Β΄ της Αγγλίας. Η Αυγούστα Αικατερίνη έκανε γάμο με τον Εδουάρδο, γιο της Ίντας της Σαξονίας-Μάινινγκεν. Αυτή ήταν αδελφή της Αδελαΐδας της Σαξονίας-Μάινινγκεν, συζύγου του Γουλιέλμου Δ΄ του Ηνωμένου Βασιλείου.

## Οικογένεια
Παντρεύτηκε το 1851 μοργανατικά τον Εδουάρδο της Σαξονίας-Βαϊμάρης. Ο γάμος ήταν μοργανατικός και της δόθηκε ο τίτλος της *Κόμισσας του Ντόρνμπουργκ* μία ημέρα πριν τον γάμο από τον θείο του Εδουάρδου, τον Κάρολο Φρειδερίκο. Δεν απέκτησαν απογόνους.

## Πηγές
*  http://www.npg.org.uk/collections/search/person/mp102055/princess-augusta-katherine-saxe-weimar
* http://www.thepeerage.com/p11084.htm#i110837

## Παραπομπές


Κατηγορία:Οίκος των Στιούαρτ
Κατηγορία:Πριγκίπισσες της Σαξονίας-Βαϊμάρης-Άιζεναχ
Ελεονώρα Σοφία της Σαξονίας-Βαϊμάρης

H **Ελεονώρα Σοφία** (γερμ. *Eleonore Sophia von Sachsen-Weimar von Wettin*, 22 Μαρτίου 1660 - 4 Φεβρουαρίου 1687) από τον Οίκο των Βέττιν ήταν κόρη του Δούκα της Σαξονίας-Βαϊμάρης και με τον γάμο της έγινε δούκισσα της Σαξονίας-Μέρσεμπουργκ-Λάουστετ. 

## Βιογραφία
Ήταν η τρίτη κόρη του Ιωάννη Ερνέστου Β΄ της Σαξονίας-Βαϊμάρης και της Χριστίνας Ελισάβετ, κόρης του Ιωάννη Χριστιανού του Σλέσβιχ-Χόλσταϊν-Σόντερμπουργκ.

## Οικογένεια
Παντρεύτηκε το 1684 τον Φίλιππο της Σαξονίας-Μέρσεμπουργκ-Λάουστετ και είχε τέκνα:
* Χριστιάνα Ερνεστίνη (1685-1689).
* Ιωάννης Γουλιέλμος (27 Ιανουαρίου - 21 Ιουνίου 1687).

## Πηγές
* Eleonora Sophia Herzogin v.Sachsen-Weimar in: Genealogy Database by Herbert Stoyan Archived 2014-10-13 at the Wayback Machine [retrieved 8 October 2014].
* Marek, Miroslav. "Genealogy of the House of Wettin". genealogy.euweb.cz. Retrieved 8 October 2014

## Παραπομπές


Κατηγορία:Οίκος των Βέττιν
Άννα Δωροθέα της Σαξονίας-Βαϊμάρης

H **Άννα Δωροθέα** (γερμ. *Anna Dorothea von Sachsen-Weimar von Wettin*, 12 Νοεμβρίου 1657 - 24 Ιουνίου 1704) από τον Οίκο των Βέττιν ήταν κόρη του Δούκα της Σαξονίας-Βαϊμάρης. Έγινε πριγκίπισσα-ηγουμένη του Αββαείου του Κβέντλινμπουργκ (1684-1704).

## Βιογραφία
Ήταν η πρώτη κόρη του Ιωάννη Ερνέστου Β΄ της Σαξονίας-Βαϊμάρης και της Χριστίνας Ελισάβετ, κόρης του Ιωάννη Χριστιανού του Σλέσβιχ-Χόλσταϊν-Σόντερμπουργκ.

Γεννήθηκε στη Βαϊμάρη και όταν ήταν παιδί, ο πατέρας της αποφάσισε η Άννα Δωροθέα να ακολουθήσει εκκλησιαστική σταδιοδρομία. Έτσι αυτή έγινε κοσμήτορας του Συλλόγου του Αββαείου Κβέντλινμπουργκ. Το 1683 απεβίωσε εκεί η ηγουμένη Άννα Σοφία Β΄ και η Άννα Δωροθέα επελέγη να τη διαδεχθεί. Στις δυσκολίες που ανεφύησαν, χρειάστηκε η παρέμβαση του επιτρόπου του αββαείου-πριγκιπάτου και μέλους του Συλλόγου, του Ιωάννη Γεωργίου Γ΄ της Σαξονίας. Ο Εκλέκτορας συναίνεσε το 1684 στην εκλογή και ο Λεοπόλδος Α΄ της Αγίας Ρωμαϊκής Αυτοκρατορίας την επικύρωσε το 1685.

## Παραπομπές


## Πηγές
* Fritsch, Johann Heinrich: Geschichte des vormaligen Reichsstifts und der Stadt Quedlinburg. Quedlinburg 1828
* Lorenz, Hermann: Werdegang von Stift und Stadt Quedlinburg. In: Quedlinburgische Geschichte. Quedlinburg 1922 (Volume 1)

Κατηγορία:Οίκος των Βέττιν
Κατηγορία:Ηγουμένες του Κβέντλινμπουργκ
Rom Oil

Η **Rom Oil Brașov** αποτελεί εταιρεία μέλος του Grupului Rompetrol, από το 2002, η οποία είναι υπεύθυνη για την χονδρική πώληση πετρελαιοειδών παραγόμενων από την Petromidia.
Η Rom Oil διαχειρίζεται, συνολικά, έξι χώρους αποθήκευσης εμπορευμάτων, στο Ζαρνέστι, στο Αράντ, στη Μογκοσοάια, στο Σιμλέου Σιλβάνιεϊ, στη Βάτρα Ντόρνεϊ, καθώς και στην Κραϊόβα.

## Οικονομικός απολογισμός
**Αριθμός εργαζομένων**: 370 (2005)

**Κύκλος εργασιών**: 420,9 εκατομμύρια ευρώ (2005)

**Καθαρά έσοδα**: 1,4 εκατομμύρια ευρώ (2005

## Παραπομπές


## Εξωτερικοί Σύνδεσμοι
*  

Κατηγορία:Επιχειρήσεις της Ρουμανίας
Κατηγορία:Rompetrol
Εθνικό Ινστιτούτο Στατιστικής (Ρουμανία)

Το **Εθνικό Ινστιτούτο Στατιστικής** (ρουμανικά: *Institutul Național de Statistică* ή *INS*) είναι οργανισμός ειδικού σκοπού της ρουμανικής δημόσιας διοικήσεως, ο οποίος υπάγεται διοικητικά στην Κυβέρνηση, ενώ, παράλληλα, τελεί υπό την εποπτεία του Πρωθυπουργού, μέσω της Γενικής Γραμματείας της Κυβερνήσεως.

Στη Ρουμανία, οι επίσημες στατιστικές έρευνες πραγματοποιούνται από τις επίσημες στατιστικές υπηρεσίες, ενώ, παράλληλα, τελούν υπό την εποπτεία του συγκεκριμένου ινστιτούτου.

Η λειτουργία του INS βασίζεται στις αρχές της αυτονομίας, του απορρήτου, της διαφάνειας, της ορθότητας των δεδομένων, της αναλογικότητας, της στατιστικής δεοντολογίας, καθώς και της σχέσης κόστους-αποτελεσματικότητας.

## Ιστορία
Το Εθνικό Ινστιτούτου Στατιστικής ιδρύθηκε στις 12 Ιουλίου 1859, κατόπιν της Ενώσεως των Ηγεμονιών .
Στις 15 Ιουλίου 2009, η Εθνική Τράπεζα της Ρουμανίας έθεσε σε κυκλοφορία συλλεκτικό ασημένιο νόμισμα αφιερωμένο στον εορτασμό της συμπλήρωσης 150 ετών από την ίδρυση του Εθνικού Ινστιτούτου Στατιστικής, κατόπιν σχετικής πρωτοβουλίας του μονάρχη, Αλεξάνδρου Ιωάννη Κούζα.

## Φωτοθήκη


File:Institutul National de Statistica - Front.jpg
File:Institutul Național de Statistică din România în martie 2020 - 3.png
File:Institutul Național de Statistică din România în martie 2020 - 2.png
File:Institutul Național de Statistică din România în martie 2020.png
File:5 Institutul National de Statistica 130916.jpg



## Παραπομπές


## Εξωτερικοί Σύνδεσμοι
*  

Κατηγορία:Κυβέρνηση της Ρουμανίας
Νικόλας Παπαγιάννης

Ο **Νικόλας Παπαγιάννης** (Αθήνα, 1978) είναι Έλληνας ηθοποιός του θεάτρου, του κινηματογράφου και της τηλεόρασης, μουσικός και δάσκαλος υποκριτικής.

## Βιογραφία
Γεννήθηκε και μεγάλωσε στην Αθήνα. Ο πατέρας του είναι ο γνωστός Έλληνας ηθοποιός Δημήτρης Παπαγιάννης του θεάτρου και του κινηματογράφου. Αποφοίτησε από το Μουσικό Σχολείο Παλλήνης. Αποφοίτησε από τη Δραματική Σχολή του Εθνικού Θεάτρου και είναι τελειόφοιτος του Τμήματος Θεατρικών Σπουδών της Φιλοσοφικής Σχολής του Εθνικού και Καποδιστριακού Πανεπιστημίου Αθηνών. Είναι επίσης πτυχιούχος αρμονίας με πολυετείς σπουδές στην κλασσική μουσική στο Ωδείο Αθηνών.

Το 2002 έλαβε μέρος στην τελετή αφής της Ολυμπιακής Φλόγας υπό την καθοδήγηση της Μαρίας Χορς. Το 2004 το Λύκειο Τήλου, στο οποίο δίδαξε Θεατρική Αγωγή, υπό την καθοδήγησή του απέσπασε στους 11ους Πανελλήνιους Θεατρικούς Αγώνες το Δεύτερο Βραβείο. Το 2008 ήταν υποψήφιος για το βραβείο Χορν για την ερμηνεία του στην παράσταση «Ερωτευμένη Νεκρή» (σκηνοθ. Κατερίνας Ευαγγελάτου). Έχει συνεργαστεί επί σειρά ετών με τους σημαντικότερους Έλληνες σκηνοθέτες (ενδεικτικά, Σπύρος Ευαγγελάτος, Λευτέρης Βογιατζής, Γιάννης Χουβαρδάς, Θωμάς Μοσχόπουλος, Κατερίνα Ευαγγελάτου κ.α.) και θεατρικούς φορείς όπως το Εθνικό Θέατρο, το Φεστιβάλ Αθηνών, Φεστιβάλ Επιδαύρου, Αμφιθέατρο, Θέατρο της Οδού Κυκλάδων, Στέγη Γραμμάτων και Τεχνών, Ίδρυμα Σταύρος Νιάρχος κτλ.

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Δραματικής Σχολής του Εθνικού Θεάτρου
Σμπατ Σαχαζίζ

Ο **Σμπατ Σαχαζίζ** (αρμενικά: *Սմբատ Շահազիզ*, Ασταράκ, 1840 - Μόσχα, 1907) ήταν Αρμένιος λογοτέχνης, δοκιμιογράφος και εκπαιδευτικός που έδρασε στη Ρωσία κατά το β΄ μισό του 19ου και τις αρχές του 20ού αιώνα.

## Βιογραφία
αριστερά|μικρογραφία|181x181εσ|Το σχολείο «Σμπατ Σαχαζίζ» στο Ασταράκ της Αρμενίας.
Ο Σαχαζίζ γεννήθηκε το 1840 στο Ασταράκ της περιφέρειας Αραγκατσότν της σημερινής Αρμενίας (εκείνη την περίοδο αποτελούσε έδαφος της Ρωσικής Αυτοκρατορίας) και ήταν το νεότερο από τα έξι παιδιά της οικογένειας ενός ιερέα. Αφού έμαθε τα πρώτα γράμματα πλάι στον πατέρα του, στάλθηκε στη Μόσχα για να σπουδάσει από το 1852 στην αρμενική σχολή Λαζάρεφ (εναλλακτικά αναφέρεται και Λαζαριάν). Αποφοίτησε το 1862 και κατόπιν εισήλθε στο τμήμα ανατολικών γλωσσών του Πανεπιστημίου της Αγίας Πετρούπολης, διδάσκοντας παράλληλα σε αρμενικά σχολεία πρωτοβάθμιας εκπαίδευσης. Μετά την αποφοίτησή του και από το πανεπιστήμιο (1867), έγινε καθηγητής αρμενικής γλώσσας και λογοτεχνίας στο Λύκειο Λαζάρεφ, όπου δίδαξε μέχρι τη συνταξιοδότησή του κατά το 1897. Ενδιάμεσα συνέστησε ταμείο για την οικονομική ενίσχυση συγγραφέων, ενώ μετά το 1898 ίδρυσε επιτροπή με σκοπό την περίθαλψη και τη μόρφωση ανηλίκων Αρμενίων που είχαν μείνει ορφανά μετά τη μεγάλη σφαγή του 1896 στην Οθωμανική Αυτοκρατορία. Απεβίωσε το 1907. Το όνομά του Σαχαζίζ έχει δοθεί σε δημόσιο σχολείο του Ασταράκ.

Ο Σαχαζίζ εμφανίστηκε στα γράμματα από νεαρή ηλικία ως αρθρογράφος σε αρμενικό περιοδικό που εκδιδόταν στη Μόσχα, ενώ το 1860 δημοσίευσε την πρώτη του ποιητική συλλογή με τίτλο «Ώρες ελευθερίας», που περιλάμβανε 33 ποιήματα γραμμένα κυρίως στα σύγχρονα αρμενικά (ορισμένα ήταν γραμμένα και κλασική αρμενική) και με θεματολογία που περιστρεφόταν γύρω από έννοιες όπως η φύση, τα μαθητικά του χρόνια, οι εφηβικοί έρωτες και η αγάπη για την πατρίδα. Η συγκεκριμένη συλλογή αναφέρεται ως ευθέως επηρεασμένη από την ποίηση του ρομαντικού λογοτέχνη Λόρδου Βύρωνα. Άλλες πρώιμες επιρροές του Σαχαζίζ ήταν οι Αρμένιοι Ραφαϊέλ Πατκανιάν και Χατσατούρ Αμποβιάν. Το 1865 εξέδωσε το δεύτερο έργο του, το εκτεταμένο επικό ποίημα «Η θλίψη του Λεβόν», το οποίο έχει σαφή πατριωτικό χαρακτήρα και αναφέρεται ως εμπνευσμένο από το ποίημα του Βύρωνα «Tο προσκύνημα του Τσάιλντ Χάρολντ». Η συγγραφική παραγωγή του Σαχαζίζ περιλαμβάνει ακόμη δοκίμια, άρθρα και ομιλίες πολιτικού και κοινωνικού περιεχομένου.

## Εργογραφία (ενδεικτική)
* «Ώρες ελευθερίας» (1860)
* «Η θλίψη του Λεβόν» (1865)
* «Η φωνή ενός δημοσιογράφου» (1881)
* «Αναμνήσεις από τη γιορτή του Βαρντανανκ» (1901)
* «Μερικά λόγια προς τους αναγνώστες μου» (1903)

## Παραπομπές

## Πηγές

* 
*  
*  

Κατηγορία:Αρμένιοι συγγραφείς
Κατηγορία:Αρμένιοι ποιητές
Κατηγορία:Αρμένιοι ακτιβιστές
Γκούλκαντ

Το **γκούλκαντ**, ***gulkand***, ***gulqand*** ή ***gulkhand*** (Περσικά: گل قند, Ούρντου: گلقند, Χίντι: गुलक़न्द [γκουλ = λουλούδι, καντ = γλυκό]), είναι ένα διατηρούμενο γλυκό από ροδοπέταλα προερχόμενο από το Πακιστάν και την Βόρεια Ινδία στην Ινδική υποήπειρο. Παρασκευάζεται χρησιμοποιώντας ειδικά ροζ ροδοπέταλα τα οποία αναμιγνύονται με ζάχαρη.

## Προετοιμασία - παρασκευή
Αρχικά, τοποθετούνται εντός αεροστεγούς γυάλας, αλλεπάλληλες στρώσεις ροδοπέταλων και ζάχαρης και αφήνονται στον ήλιο για τουλάχιστον 6 ώρες την ημέρα, επί 3 έως 4 εβδομάδες. Κάθε τόσο, το περιεχόμενο θα πρέπει να αναμειγνύεται με ξύλινη κουτάλα. Όταν είναι έτοιμο, φυλάσσεται εντός της οικίας.

Μπορούν να προστεθούν και άλλα συστατικά όπως το βάρκ, Ο άργυρος και ο χρυσός, αν και άγευστος είναι βρώσιμος. Το βαρκ γίνεται με το σφυροκόπημα του αργύρου σε φύλλα πάχους λίγων μικρομέτρων (μm), τυπικά 0,2&nbsp;μm-0,8&nbsp;μm. Τα φύλλα αργύρου τυπικά συσκευάζονται μεταξύ στρώσεων χάρτου για υποστήριξη· αυτό το χαρτί αποφλοιώνεται πριν από τη χρήση, *praval pishti*, σπόροι κάρδαμου, *muktapishti* (σκόνη μαργαριταριών), προκειμένου να βελτιωθούν οι ιδιότητες του *gulqand*.

## Χρήσεις
δεξιά|μικρογραφία|300x300εσ|Προετοιμασία ροδοπέταλων για το ''gulkand'',
Το *gulqand* είναι ένα τονωτικό αγιουρβέντα. Το Εθνικό Ινστιτούτο Αγιουρβέντα, προτείνει έναν κατάλογο σε σχέση με τα θετικά σημεία που αφορούν την κατανάλωση του *gulkhand*, συμπεριλαμβάνοντας την *pittá* (σύμφωνα με την γιόγκα, είναι ο μεταβολισμός η σταθερότητα, η θερμοκρασία του οργανισμού κλπ.) και τη θερμοκρασία του σώματος, τη μείωση των φλεγμονών και της ερυθρότητας των οφθαλμών, την ενίσχυση των οδόντων και των ούλων καθώς και τη θεραπεία από τις ξυνίλες. Στην Ινδία και το Πακιστάν, το *gulkhand* χρησιμοποιείται σαν υλικό του *paan*, το οποίο είναι ένα χωνευτικό επιδόρπιο τόσο στην Ινδία και το Πακιστάν, όσο και στο Μπαγκλαντές.

## Δείτε επίσης
* Ρόδο του Ισπαχάν
* Ροδόνερο
* Μαρμελάδα (μη-εσπεριδοειδών)

## Σημειώσεις

;Παραπομπές σημειώσεων


## Παραπομπές


Κατηγορία:Ινδικά μπαχαρικά
Κατηγορία:Ινδική κουζίνα
Κατηγορία:Πακιστανική κουζίνα
Κατηγορία:Εναλλακτική φαρμακευτική
Κατηγορία:Ρόδα
Ιωάννης Δράκος

Ο **Ιωάννης Δράκος** (1820 - 17/4/1875) ήταν Έλληνας αξιωματικός, αντισυνταγματάρχης του Ιππικού.

## Βιογραφικά στοιχεία

Γεννήθηκε στο Σούλι και ήταν γιος του Γεωργάκη Δράκου. Το 1829 εγκαταστάθηκε στην απελευθερωμένη Ναύπακτο με τους επιζήσαντες της φάρας των Δρακαίων. Αποφοίτησε από τη Στρατιωτική Σχολή της Βαυαρίας και με την επιστροφή του στην Ελλάδα εντάχθηκε στον ελληνικό ιππικό. Υπήρξε υπασπιστής του Βασιλιά Όθωνα, τον οποίο ακολούθησε στην εξορία του. Μετά τον θάνατο του Όθωνα επέστρεψε στην Ελλάδα.

Στην κυβέρνηση Βούλγαρη (1871) διετέλεσε υπουργός Στρατιωτικών.

Απεβίωσε στην Αθήνα. Ετάφη στη Ναύπακτο, όπου σώζεται ακόμη, αν και εγκατελειμένο, το μνημείο του. Ήταν παντρεμένος με την Αικατερίνη Δαγκλή από το Σούλι και είχαν αποκτήσει τέσσερα παιδιά μεταξύ των οποίων οι Νικόλαος Δράκος, αξιωματικός του στρατού και υπουργός, και Γεώργιος Δράκος, αξιωματικός του Πρωσικού Στρατού που πέθανε κατά τον Γαλλοπροσωπικό πόλεμο του 1870.
 
## Πηγές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Στρατιωτικών
Κοιμώμενος Ερμαφρόδιτος

Ο ***Κοιμώμενος Ερμαφρόδιτος*** είναι αρχαίο μαρμάρινο γλυπτό, που απεικονίζει τον Ερμαφρόδιτο. Το 1620, ο Ιταλός καλλιτέχνης Τζαν Λορέντσο Μπερνίνι σμίλευσε το στρώμα πάνω στο οποίο βρίσκεται τώρα το άγαλμα. Η μορφή του γλυπτού προέρχεται εν μέρει από την αρχαία απεικόνιση της Αφροδίτης και εν μέρει από τις θηλυκές ελληνιστικές απεικονίσεις του Διονύσου / Βάκχου . Ανακαλύφθηκε στη Σάντα Μαρία ντέλα Βιτόρια, στη Ρώμη, το άγαλμα αργότερα μεταφέρθηκε στο Λούβρο, όπου εκτίθεται σήμερα.   

## Όψεις

Αρχείο:Hermafrodita 1.JPG|Λούβρο
Αρχείο:BorgheseHermaphroditusLouvre-front.jpg|Εμπρός
Αρχείο:Sleeping Hermaphroditus with Bernini Mattress.jpg|Πίσω
Αρχείο:Sleeping Hermaphroditus Louvre Ma231 face.jpg|Λεπτομέρεια
Αρχείο:Louvre - Sleeping Hermaphroditus 03.jpg


Κατηγορία:Γλυπτά στο Μουσείο του Λούβρου
Κατηγορία:Ερμαφρόδιτος
Κατηγορία:Ρωμαϊκά γλυπτά ελληνιστικής τεχνοτροπίας
Κατηγορία:Γλυπτά γύμνιας
Οικονομία της Τσεχίας

Η **Οικονομία της Τσεχίας** είναι ανεπτυγμένη κοινωνική οικονομία της αγοράς προσανατολισμένη στις εξαγωγές. Η τσεχική οικονομία βασίζεται στις υπηρεσίες, τη βιομηχανία και την καινοτομία. Είναι κράτος πρόνοιας υψηλού εισοδήματος και διατηρεί το Ευρωπαϊκό κοινωνικό μοντέλο. Η Τσεχία είναι μέλος της Ενιαίας Ευρωπαϊκής Αγοράς και της Ευρωπαϊκής Ένωσης, και επιπλέον είναι μέλος της οικονομίας της Ευρωπαϊκής Ένωσης. Η Τσεχία χρησιμοποιεί το δικό της νόμισμα, την τσεχική κορώνα, και όχι το ευρώ. Είναι μέλος του ΟΟΣΑ. Η Τσεχία κατατάσσεται 15η στην ανθρώπινη ανάπτυξη προσαρμοσμένη στα επίπεδα της ανισότητας και 14η στο Δείκτη Ανθρώπινου Κεφαλαίου της Παγκόσμιας Τράπεζας, μπροστά από χώρες όπως οι Ηνωμένες Πολιτείες, το Ηνωμένο Βασίλειο ή τη Γαλλία. Ο The Guardian ονόμασε την Τσεχία ως "μία από τις πιο ακμάζουσες οικονομίες της Ευρώπης".

Ο τομέας της βιομηχανίας καταλαμβάνει το 37.5% της οικονομίας. Οι υπηρεσίες καταλαμβάνουν το 60% της τσεχικής οικονομίας και η γεωργία το υπόλοιπο 2.5%. Οι κύριες βιομηχανίες της Τσεχίας είναι η μηχανική υψηλής τεχνολογίας, η ηλεκτρονική και η κατασκευή κτιρίων, η παραγωγή χάλυβα, η παραγωγή μεταφορικών ειδών (αυτοκινητοβιομηχανία, σιδηροδρομική βιομηχανία, αεροδιαστημική βιομηχανία), η παραγωγή χημικών προϊόντων, η παραγωγή προηγμένων υλικών και φαρμάκων. Στην Τσεχία, οι κύριες υπηρεσίες είναι η έρευνα και ανάπτυξη, οι ΤΠΕ και ανάπτυξη λογισμικού, η νανοτεχνολογία, οι βιοεπιστήμες, κ.ά. Τα κυριότερα γεωργικά προϊόντα είναι τα δημητριακά, τα φυτικά έλαια και ο λυκίσκος.

Το 2018, το τσεχικό κατά κεφαλήν ΑΕΠ σε μονάδες ισοτιμίας αγοραστικής δύναμης ανέρχεται στα 37.370 δολάρια ενώ το τσεχικό ΑΕΠ στην ονομαστική αξία φτάνει τα 22.850 δολάρια. Τον Ιούνιο του 2019 η Τσεχία είχε το χαμηλότερο ποσοστό ανεργίας στην ΕΕ, έχοντας ποσοστό ανεργίας 1.9%. Ο δείκτης φτώχειας στην Τσεχία είναι ο δεύτερος χαμηλότερος εντός των μελών του ΟΟΣΑ, πίσω από τη Δανία. Η Τσεχία κατατάσσεται 24η στον Δείκτη Οικονομικής Ελευθερίας (μετά από τη Νορβηγία) και στον Παγκόσμιο Δείκτη Καινοτομίας (μετά από την Αυστραλία). Κατατάσσεται 29η στην Παγκόσμια Αναφορά Ανταγωνιστικότητας και 30η στον Δείκτη Ευκολίας του Επιχειρείν. Ο μεγαλύτερος εμπορικός συνεργάτης, τόσο στις εξαγωγές όσο και στις εξαγωγές, είναι η Γερμανία. Γενικότερα η Τσεχία διεξάγει το μεγαλύτερο μέρος του εμπορίου της με τα μέλη της ΕΕ. Η Τσεχία έχει μια πολύ διαφοροποιημένη οικονομία: το 2016 η Τσεχία ήταν 10η στον Δείκτη Οικονομικής Πολυπλοκότητας.

## Παραπομπές


Τσεχια